Praga S5T

Praga S5T (Silniční pětitunka, hovorovo espetka, espetéčka,espetona) je nákladný automobil strednej tonáže, ktorý sa začal vyrábať v roku 1956 ako cestná verzia Pragy V3S.

 Popis 
Konštrukčne ide o veľmi podobné vozidlá a najväčšie rozdiely sú na podvozku. Dve nápravy S5T nemajú nápravové redukcie, rovnako sa zmenila prídavná prevodovka s prevodmi do rýchla a hnaná je iba zadná náprava. Mierne zmeny podstúpila kabína, iný je rozmer kolies i prevody, čo prispelo k zníženiu spotreby a umožnilo zvýšiť maximálnu rýchlosť na 78 km/h.

 Motor 
Vzduchom chladený, štvortaktný, radový 6 valcový, dieselový motor Tatra 912-1 (neskôr 912-2 a 912-3) s objemom 7 412 cm³, s priamym vstrekovaním paliva a ventilovým rozvodom OHV. Ide prakticky o polovicu vidlicového dvanásťvalca z Tatry 111, ktorý nachádzal široké uplatnenie - napríklad na pohon motorových železničných vozňov Tatra M131, malých letiskových ťahačov a navijákov, či vojenských motorových člnov. Výkon motora je 98, resp. 110 koní pri 2100 otáčkach za minútu.

Neskoršie verzie priniesli zníženie hmotnosti, zvýšenie užitočnej hmotnosti (na 6 ton), zvýšenie výkonu motora i zvýšenie pohodlia v kabíne. Palivová nádrž má objem 120 litrov.

 Technický popis 

Tabuľka technických parametrov motorov T 912-1, T 912-2 a T 912-3:Údržba, obsluha a opravy automobilů Praga V3S a S5T. s. 28–48
 Typ motoraT 912-1T 912-2T 912-3 Zdvihový objem 7 412 cm³ 8 100 cm³ Vŕtanie 110 mm 115 mm Zdvih 130 mm Kompresný pomer 16,5:1 Maximálny výkon    72,1 kW (98 k) pri 2100 ot./min 81,0 kW (110 k) pri 2200 ot./min 81,0 kW (110 k) pri 2000 ot./min Maximálny krútiaci moment 353 Nm pri 1400 ot./min 392 Nm pri 1400 ot./min 412 Nm pri 1400 ot./min Trvalý výkon 44,1 kW (60 k) pri 1600 ot./min Volnobežné otáčky 500 ot./min Merná spotreba paliva 247 g/kW·h 242 g/kW·h 228 g/kW·h Suchá hmotnosť motora 630 kg 650 kg

 Podvozok 
Rebrinový rám, tuhé nápravy odpružené listovými pružinami. Brzdy sú pneumatické bubnové, ručná brzda pôsobí na zadné kolesá pomocou tiahla. Pomocná, odľahčovacia je výfuková ventilová brzda.

Praga S5T bola vyrábaná ako valník, sklápač i ťahač návesov (S5T-2-TN), montovaných bolo niekoľko nadstavieb - skriňové pre rôzne účely, vysokozdvižné plošiny, požiarne rebríky, cisterny, zametacie zariadenia a pod.

 Zaujímavosť 
Automobil nemá nasledovníka. Praga síce vyvinula prototyp N530, ale orgány štátu sa rozhodli pre nákup licencie ľahkých nákladných automobilov od francúzskeho Saviemu. Potrebu strednotonážnych nákladných automobilov riešil štát dovozom rumunských Romanov a východonemeckých IFA W50. Priamy nástupca sa mal začať vyrábať v automobilke BAZ, v podobe cestnej verzie automobilu Devín. 
Zaujímavou verziou PS5T bol ťahač návesov s kabínou Škoda 706 RT, ktorá bola výhradne na export do ZSSR.

 Technické údaje 
Údaje sú prevzaté z príručky Údržba, obsluha a opravy automobilů Praga V3S a S5T Údržba, obsluha a opravy automobilů Praga V3S a S5T. s. 24–27 a platia pre valník so štandardným rázvorom.
 VerziaS5T-1S5T-2S5T-3 Motor T 912-1 T 912-2 T 912-3 Pohotovostná hmotnosť šasi s kabínou 4 040 kg 4 000 kg Pohotovostná hmotnosť valníka 4 520 kg 4 460 kg Úžitková hmotnosť 5 000 kg 6 000 kg Celková hmotnosť 9 760 kg 10 700 kg Maximálna hmotnosť prívesu 6 000 kg 8 000 kg Rázvor náprav 4 090 mm Rozchod kolies vpredu 1 860 mm 1 844 mm Rozchod kolies vzadu 1 650 mm Najväčšia dĺžka  6 650 mm Najväčšia šírka  2 334 mm 2 317 mm Najväčšia výška nezaťaženého vozidla   2 350 mm Svetlá výška   280 mm Maximálna stúpavosť na ceste pri plnom zaťažení 30,8 % 32,1 % 28,0 % Maximálna stúpavosť na ceste s prívesom 16,3 % 18,5 % 16,5 % Najvyššia rýchlosť 70 km/h 72 km/h 79 km/h Spotreba paliva plne zaťaženého vozidla 19 l /100 km 20 l /100 km 18,4 l /100 km

 Referencie 

 Iné projekty 

 Externé odkazy 
 Popis Pragy S5T
 Klip o Prage S5T

 Zdroje 
 Technický popis Pragy S5T 


Kategória:Automobily Praga
Kategória:Nákladné automobily